section_heading: Mladost i obrazovanje
paragraph_text: Rođen je u Zagrebu u obitelji s petero djece. Osnovnu i srednju učiteljsku školu pohađa u Zagrebu. Zapošljava se kao nastavnik i upisuje studij književnosti i filozofije na Filozofskom fakultetu Sveučilišta u Zagrebu. Napušta studij i poslije odsluženja vojnog roka, 8. ožujka 1969. godine u Somboru ulazi u karmelićanski novicijat. Prve zavjete položio je 9. ožujka 1970. u Somboru, a svečane 10. studenoga 1974. godine. Teologiju studira na Katoličkom bogoslovnom fakultetu u Zagrebu i Papinskom teološkom fakultetu Teresianum u Rimu. Za đakona je zaređen 14. prosinca 1974., a za prezbitera 29. lipnja 1975. godine.